**PATVIRTINTA**

**BĮ Klaipėdos „Gintaro“ sporto centro**

**direktoriaus 2015 m. sausio 14 d. įsakymu Nr. V1-10**

**BĮ KLAIPĖDOS „GINTARO“ SPORTO CENTRO**

**ATLYGINIMO (ĮMOKŲ) UŽ TEIKIAMĄ NEFORMALŲJĮ UGDYMĄ MOKĖJIMO TVARKOS APRAŠAS**

**I. BENDROSIOS NUOSTATOS**

1. Atlyginimo už teikiamą neformalųjį ugdymą mokėjimo tvarkos aprašas (toliau – Tvarka) reglamentuoja atlyginimo už neformalųjį ugdymą mokėjimo, atleidimo nuo jo, atlyginimo grąžinimo tvarką BĮ Klaipėdos miesto „Gintaro“ sporto centre.

2. Nustatytas 7,24 Eur mėnesinis atlyginimo dydis **už neformalųjį ugdymą BĮ Klaipėdos „Gintaro“ sporto centre pagal Klaipėdos miesto savivaldybės tarybos 2014 m. rugsėjo mėn. 15 dienos sprendimą Nr.T2-241.**

3. Atlyginimo (įmokų) už neformalųjį ugdymą mokėjimo apskaita tvarkoma vadovaujantis Lietuvos Respublikos Buhalterinės apskaitos įstatymu ir kitais Lietuvos Respublikos norminiais aktais.

**II. ATLYGINIMO MOKĖJIMO TVARKA IR TERMINAI**

**4.** Atlyginimas (įmokos) už teikiamą neformalųjį ugdymą mokamas už kiekvieną mėnesį pagal trenerio išduotą kvitą iki einamo mėnesio 25 dienos. Tėvams (globėjams) pageidaujant, atlyginimas gali būti mokamas už ketvirtį, už 6 mėnesius arba už visus mokslo metus, tai yra už 10 mėnesių (už laikotarpį nuo rugsėjo 1 d. iki birželio 30 d.).

5. Atlyginimas pervedamas į sporto centro banko sąskaitą pagal mokėjimo kvitą (nurodymą pervesti įmokas), kurie per trenerius perduodami tėvams (globėjams).

6. Sportininko ugdymo sporto centre sutartis yra pagrindas kreiptis į juridines įstaigas atlyginimo už neformalųjį ugdymą išieškojimo atvejais.

**III. ATLEIDIMAS NUO ATLYGINIMO MOKĖJIMO**

7. Vadovaujantis **Klaipėdos miesto savivaldybės tarybos 2014 m. gruodžio mėn. 18 dienos sprendimu Nr.T2-340 n**uo atlyginimo (įmokų) mokėjimo atleidžiami:

7.1. vaikai, gaunantys nemokamą maitinimą, pateikę Socialinės paramos skyriaus išduotą pažymą ar jos kopiją arba pažymą iš mokymosi įstaigos;

7.2. vaikai iš socialinę pašalpą gaunančių bendrai gyvenančių šeimų, pateikę Socialinės paramos skyriaus išduotą pažymą arba jos kopiją;

7.3. globos namų auklėtiniai, pateikę globos namų auklėtinių statusą patvirtinančius dokumentus;

7.4. vaikai iš daugiavaikų šeimų, pateikę tėvų (globėjų) prašymą, vaikų gimimo liudijimo kopijas, jeigu vienas iš daugiavaikės šeimos studijuoja aukštosios mokyklos dieniniame skyriuje arba profesinio mokymo įstaigoje, turi pateikti studento pažymėjimo arba profesinio mokymo mokyklos mokinio pažymėjimo patvirtintą kopiją, ar atitinkamos mokymo įstaigos vidaus tvarkoje nustatytą pažymą; jei globėjai išlaiko vaiką, tai dokumento, įteisinančio globą, kopiją.

7.5. Lietuvos rinktinių nariai.

8. Atlyginimas (įmokos) mažinamas:

- sportininko ligos ar traumų atveju, pateikus gydytojo pažymą;

- trenerio ligos ar atostogų metu;

- tėvų prašymu dėl svarbių priežasčių, suderinus su sporto centro direktoriumi, oficialių bendrojo lavinimo mokyklų mokinių vasaros atostogų metu;

- nevykstantiems į vasaros sportines sveikatingumo stovyklas oficialių bendrojo lavinimo mokyklų mokinių vasaros atostogų metu:

8.1. 50 procentų (moka 3,62 Eur), jeigu vaikas einamąjį mėnesį nedalyvavo ugdymo procese ne mažiau kaip 14 kalendorinių dienų;

8.2. 75 procentus (moka 1,81 Eur), jeigu vaikas einamąjį mėnesį nedalyvavo ugdymo procese ne mažiau kaip 21 kalendorinę dieną;

8.3. 100 procentų, jeigu vaikas visą einamąjį mėnesį nedalyvavo ugdymo procese.

9. Dokumentai, įrodantys teisę į atleidimą nuo atlyginimo, pateikiami:

9.1. priimant vaiką į sporto centrą;

9.2. įgijus teisę į atleidimą nuo atlyginimo (įmokų).

10. Laiku nepateikus informacijos ir reikiamų dokumentų, mokestis skaičiuojamas bendra tvarka.

11. Atleidimas nuo atlyginimo (įmokos) už neformalųjį ugdymą įforminamas direktoriaus įsakymu.

**IV. ATLYGINIMO GRĄŽINIMAS**

12. Atlyginimas už neformalųjį švietimą raštišku tėvų prašymu grąžinamas šiais atvejais:

12.1. jei mokslo metų eigoje programa (veikla) nebevykdoma;

12.2. jei atlyginimas sumokėtas, tačiau vaikas įstaigos nebelanko dėl svarbių priežasčių.

13. Mokesčio už neformalųjį sportininko ugdymą grąžinimas įforminamas direktoriaus įsakymu.

**V. BAIGIAMOSIOS NUOSTATOS**

14. Nesumokėjus atlyginimo už sportininko ugdymą už du mėnesius be pateisinamos priežasties, trenerio teikiamu prašymu, mokinys direktoriaus įsakymu atleidžiamas iš sporto centro. Ugdytinio įstatyminis atstovas, vienašališkai nutraukdamas sutartį, prieš mėnesį raštiškai turi informuoti direktorių, trenerį ir sumokėti mokesčius už neformalųjį ugdymą. Skola už neformalųjį ugdymą išieškoma teisės aktų nustatyta tvarka.

15. Atsakingas Klaipėdos miesto savivaldybės Biudžetinių įstaigų centralizuotos apskaitos skyriaus darbuotojas už atlyginimo surinkimą kiekvieną mėnesį iki sekančio mėnesio 5 dienos pateikia direktoriui mokinių, nesumokėjusių atlyginimų už neformalųjį ugdymą, sąrašus. Direktorius su treneriais apsvarsto informaciją, treneriai informuoja tėvus (globėjus).

16. Treneriai vykdo atlyginimo už neformalųjį ugdymą mokėjimo priežiūrą, atsako už savalaikį mokinių, nesumokėjusių atlyginimą už neformalųjį ugdymą nustatyta tvarka, atleidimą iš sporto centro, teikdami direktoriui prašymą.

17. Lėšos, gautos už teikiamas neformaliojo švietimo paslaugas, naudojamos sporto šakų daliai inventoriaus įsigyti, vasaros užimtumo sporto stovykloms organizuoti, vykti į varžybas ir joms organizuoti **pagal Klaipėdos miesto savivaldybės tarybos 2011 m. gruodžio mėn. 22 dienos sprendimą Nr.T2-408.**

**18.** Už atlyginimo už neformalųjį ugdymątvarkos vykdymą atsako sporto centro direktorius.

Paruošė direktorius Valentinas Vytautas Šeputis